ddrg/super_eurlex huggingface dataset:
Neuvoston direktiivi 95/52/EY, annettu 25 päivänä lokakuuta 1995, kolmansista maista yhteisöön tuotavien tuotteiden eläinlääkärintarkastusten järjestämistä koskevista periaatteista annetun direktiivin 90/675/ETY muuttamisesta



Virallinen lehti nro L 265 , 08/11/1995 s. 0016 - 0016



NEUVOSTON DIREKTIIVI 95/52/EY, annettu 25 päivänä lokakuuta 1995, kolmansista maista yhteisöön tuotavien tuotteiden eläinlääkärintarkastusten järjestämistä koskevista periaatteista annetun direktiivin 90/675/ETY muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että sisämarkkinoiden toteuttaminen edellyttää tuonnissa sovellettavia eläinlääkärintarkastuksia koskevien yhteisten periaatteiden vahvistamista, koska sisäisiä rajatarkastuksia ei tällöin enää suoriteta, direktiivissä 90/675/ETY (3) säädetään kolmansista maista yhteisöön tuotavien tuotteiden eläinlääkärintarkastusten järjestämistä koskevista periaatteista, uuteen eläinlääkärintarkastusjärjestelmään siirtymisen helpottamiseksi komissio voi mainitun direktiivin 30 artiklan mukaan toteuttaa siirtymäkauden toimenpiteitä 30 päivään kesäkuuta 1995 asti, komissio toteutti päätöksellä 92/571/ETY (4) siirtymäkauden toimenpiteitä, joissa otetaan huomioon sellaisten tuotteiden, joita ei ole täysin yhdenmukaistettu, ulkorajalla suoritettaviin tarkastuksiin liittyvät ongelmat, kaikkia tarvittavia tarkastusjärjestelyjä ja erityisesti kolmansista maista peräisin olevien eläintuotteiden tuontia koskevien edellytysten yhdenmukaistamista ei kuitenkaan ole siirtymätoimenpiteiden soveltamiselle asetetussa määräajassa täysin voitu toteuttaa, ja eläintuotteiden kaupan keskeytymisen estämiseksi on välttämätöntä pidentää siirtymäkauden toimenpiteiden toteuttamiselle asetettua määräaikaa, koska toteuttamiselle asetettu määräaika päättyy 30 päivänä kesäkuuta 1995, ON ANTANUT TÄMÄN DIREKTIIVIN: 1 artikla Korvataan direktiivin 90/675/ETY 30 artiklassa ilmaisu "kolmen vuoden ajan" ilmaisulla "31 päivään joulukuuta 1996". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1995. 3 artikla Tämä direktiivi on osoitettu kaikille jäsenvaltioille. Tehty Luxemburgissa 25 päivänä lokakuuta 1995. Neuvoston puolesta L. ATIENZA Puheenjohtaja (1) EYVL N:o C 185, 19.7.1995, s. 16 (2) EYVL N:o C 269, 16.10.1995 (3) EYVL N:o L 373, 31.12.1990, s. 1, direktiivi sellaisena kuin se on viimeksi muutettuna vuoden 1994 liittymisasiakirjalla. (4) EYVL N:o L 367, 16.12.1992, s. 36, päätös sellaisena kuin se on viimeksi muutettuna päätöksellä 95/55/EY (EYVL N:o L 53, 9.3.1995, s. 37).
Komission direktiivi 95/49/EY, annettu 26 päivänä syyskuuta 1995, verkkojen kautta tapahtuvasta maakaasun siirrosta annetun direktiivin 91/296/ETY soveltamisalaan kuuluvien yksiköiden luettelon saattamisesta ajan tasalle (ETA:n kannalta merkityksellinen teksti)



Virallinen lehti nro L 233 , 30/09/1995 s. 0086 - 0087



KOMISSION DIREKTIIVI 95/49/EY, annettu 26 päivänä syyskuuta 1995, verkkojen kautta tapahtuvasta maakaasun siirrosta annetun direktiivin 91/296/ETY soveltamisalaan kuuluvien yksiköiden luettelon saattamisesta ajan tasalle (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon verkkojen kautta tapahtuvasta maakaasun siirrosta 31 päivänä toukokuuta 1991 annetun neuvoston direktiivin 91/296/ETY (1), sellaisena kuin se on muutettuna komission direktiivillä 94/49/EY (2), ja erityisesti sen 2 artiklan 2 kohdan, sekä katsoo, että luettelo direktiivin 91/296/ETY soveltamisalaan kuuluvista korkeapaineisista maakaasunsiirtoverkoista ja niistä vastaavista yksiköistä jäsenvaltioissa on mainitun direktiivin liitteenä, komissio saattaa kuultuaan asianomaisia jäsenvaltioita tarvittaessa luettelon ajan tasalle direktiivin 91/296/ETY tavoitteiden mukaisesti ja erityisesti sen 2 artiklan 1 kohdan a alakohdan huomioon ottaen, kaasuteollisuuden kehitys Espanjassa ja kolmen uuden jäsenvaltion, Itävallan, Suomen ja Ruotsin, liittyminen edellyttää luettelon saattamista ajan tasalle, ja kuultuaan asianomaisia jäsenvaltioita ON ANTANUT TÄMÄN DIREKTIIVIN: 1 artikla Korvataan direktiivin 91/296/ETY liite, sellaisena kuin se on muutettuna direktiivillä 94/49/EY, tämän direktiivin liitteellä. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 31 päivää joulukuuta 1995. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 26 päivänä syyskuuta 1995. Komission puolesta Christos PAPOUTSIS Komission jäsen (1) EYVL N:o L 147, 12.6.1991, s. 37 (2) EYVL N:o L 295, 16.11.1994, s. 16 LIITE Luettelo yksiköistä ja korkeapaineisista kaasunsiirtoverkoista >TAULUKON PAIKKA>
Komission direktiivi 95/42/EY, annettu 19 päivänä heinäkuuta 1995, kuluttajille myytäväksi tarkoitettuja elintarvikkeiden merkintöjä, esillepanoa ja mainontaa koskevien kansallisten lainsäädäntöjen lähentämiseksi annetun direktiivin 79/112/ETY muuttamisesta annetun direktiivin 93/102/EY muuttamisesta (ETA:n kannalta merkityksellinen teksti)



Virallinen lehti nro L 182 , 02/08/1995 s. 0020 - 0020



KOMISSION DIREKTIIVI 95/42/EY, annettu 19 päivänä heinäkuuta 1995, kuluttajille myytäväksi tarkoitettuja elintarvikkeiden merkintöjä, esillepanoa ja mainontaa koskevien kansallisten lainsäädäntöjen lähentämiseksi annetun direktiivin 79/112/ETY muuttamisesta annetun direktiivin 93/102/EY muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon 18 päivänä joulukuuta 1978 annetun neuvoston direktiivin 79/112/ETY jäsenvaltioiden kuluttajille tarkoitettujen elintarvikkeiden merkintää, ulkoasua ja mainostamista koskevien lainsäädäntöjen lähentämiseksi (1), sellaisena kuin se on viimeksi muutettuna komission direktiivillä 93/102/EY (2), ja erityisesti sen 6 artiklan 5 kohdan b alakohdan ensimmäisen ja toisen luetelmakohdan, sekä katsoo, että direktiivin 93/102/EY 3 artiklassa säädetään, että jäsenvaltiot muuttavat tarvittaessa lakejaan, asetuksiaan ja hallinnollisia määräyksiään niin, että direktiivin vaatimusten vastaiset tuotteet kielletään 30 päivästä kesäkuuta 1996 alkaen, tuotteet, jotka on merkitty ennen tuota päivämäärää ja joiden ainesosien luetteloissa käytetään direktiivistä 93/102/EY poikkeavia ainesosien ryhmänimikkeitä, eivät ole myyntikelpoisia tuon päivämäärän jälkeen, elintarvikkeiden uudelleenmerkitseminen on teknisesti hankalaa ja tämän vuoksi on tarkoituksenmukaista säätää ennen siirtymäpäivämäärää loppuunmyyntilausekkeesta jo merkityille tuotteille, ja tässä direktiivissä säädetyt toimenpiteet ovat pysyvän elintarvikekomitean lausunnon mukaiset, ON ANTANUT TÄMÄN DIREKTIIVIN: 1 artikla Lisätään direktiivin 93/102/EY 3 artiklan toisen kohdan toiseen luetelmakohtaan seuraava virke: "Ennen tätä päivämäärää markkinoille saatettuja tai merkittyjä tuotteita, jotka eivät ole tämän direktiivin mukaisia, voidaan pitää kaupan varastojen tyhjenemiseen saakka." 2 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 3 artikla Tämä direktiivi on osoitettu jäsenvaltioille. Tehty Brysselissä 19 päivänä heinäkuuta 1995. Komission puolesta Martin BANGEMANN Komission jäsen (1) EYVL N:o L 33, 8.2.1979, s. 1 (2) EYVL N:o L 291, 25.11.1993, s. 14
Komission direktiivi 95/33/EY, annettu 10 päivänä heinäkuuta 1995, tietyistä eläinten ruokinnassa käytettävistä tuotteista annetun neuvoston direktiivin 82/471/ETY muuttamisesta (ETA:n kannalta merkityksellinen teksti)



Virallinen lehti nro L 167 , 18/07/1995 s. 0017 - 0018



KOMISSION DIREKTIIVI 95/33/EY, annettu 10 päivänä heinäkuuta 1995, tietyistä eläinten ruokinnassa käytettävistä tuotteista annetun neuvoston direktiivin 82/471/ETY muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinten ruokinnassa käytettävistä tuotteista 30 päivänä kesäkuuta 1982 annetun neuvoston direktiivin 82/471/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 6 artiklan, sekä katsoo, että direktiivissä 82/471/ETY säädetään, että sen liitteen sisältö on säännöllisesti mukautettava uuteen tieteelliseen ja tekniseen tietoon, mikro-organismeista, tässä tapauksessa bakteereista, saatavien valkuaistuotteiden ryhmään kuuluvan uuden tuotteen tutkimuksessa on saatu myönteinen vaikutus porsailla, vasikoilla ja lohella; tuotteen käyttö eläinten ruokinnassa olisi siten sallittava tietyin edellytyksin, olisi valmistusteknologisista syistä muutettava sallitun nestemäisen L-lysiinitiivisteen vähimmäispitoisuutta, eläinten ravitsemusta käsittelevä tiedekomitea ja elintarvikealan tiedekomitea ovat antaneet lausunnon luonnonkaasussa viljellyistä Methylococcus capsulatus (Bath), Alcaligenes acidovorans, Bacillus brevis, Bacillus firmus -bakteereista valmistetun valkuaistuotteen käytöstä, ja tässä direktiivissä säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 82/471/ETY liite tämän direktiivin liitteen mukaisesti. 2 artikla 1. Jäsenvaltioiden on saatettava voimaan tämän direktiivin liitteen noudattamisen edellyttämät lait, asetukset ja hallinnolliset määräykset viimeistään 30 päivänä kesäkuuta 1996. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 10 päivänä heinäkuuta 1995. Komission puolesta Franz FISCHLER Komission jäsen (1) EYVL N:o L 213, 21.7.1982, s. 8 LIITE 1. Lisätään 1.1 ryhmään "Bakteerit" tuoteryhmät ja tuote seuraavasti: >TAULUKON PAIKKA> 2. Korvataan 3 ryhmän "Aminohapot ja niiden suolat", ryhmän 3.2 "Lysiini" tuotteen 3.2.2 "L-lysiinin nestemäinen tiiviste (perus)" 5 sarakkeen teksti seuraavasti: "L-lysiini: väh. 50 %".
Komission direktiivi 95/67/EY, annettu 15 päivänä joulukuuta 1995, luottolaitosten maksukykykertoimesta annettuun neuvoston direktiiviin 89/647/ETY tehtävästä "monenkeskisten kehityspankkien" määritelmää koskevasta teknisestä muutoksesta (ETA:n kannalta merkityksellinen teksti)



Virallinen lehti nro L 314 , 28/12/1995 s. 0072 - 0072



KOMISSION DIREKTIIVI 95/67/EY, annettu 15 päivänä joulukuuta 1995, luottolaitosten maksukykykertoimesta annettuun neuvoston direktiiviin 89/647/ETY tehtävästä "monenkeskisten kehityspankkien" määritelmää koskevasta teknisestä muutoksesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon 18 päivänä joulukuuta 1989 luottolaitosten maksukykykertoimesta annetun neuvoston direktiivin 89/647/ETY (1), sellaisena kuin se on viimeksi muutettuna direktiivillä 95/15/ETY (2), ja erityisesti sen 9 artiklan, sekä katsoo, että direktiivin 89/647/ETY 2 artiklan 1 kohdan seitsemännessä luetelmakohdassa "monenkeskiset kehityspankit" määritellään luettelemalla, Keski-Amerikan rahoitusyhtiö kuuluu Keski-Amerikan kehityspankki -ryhmään; Keski-Amerikan rahoitusyhtiön tarkoitus on edistää jäseninään olevien kehitysmaiden taloudellista kehitystä kannustamalla yksityisten - ensisijaisesti pienten ja keskisuurten - yritysten perustamista, laajentamista ja nykyaikaistamista täydentäen siten Keski-Amerikan kehityspankin toimintaa; Keski-Amerikan rahoitusyhtiö on keskeisiltä ominaisuuksiltaan samanlainen kuin "monenkeskiset kehityspankit"; siksi se on sisällytettävä direktiivissä 89/647/ETY olevaan "monenkeskisten kehityspankkien" määritelmään, tämän direktiivin säännökset ovat komissiota direktiivin 89/647/ETY 9 artiklan 2 kohdassa säädetyn menettelyn mukaisesti avustaneen pankkialan neuvoa-antavan komitean lausunnon mukaisia, ja tämä direktiivi koskee Euroopan talousaluetta (ETA) ja sopimuksen Euroopan talousalueesta 99 artiklassa määrättyä menettelyä on noudatettu, ON ANTANUT TÄMÄN DIREKTIIVIN: 1 artikla Direktiivin 89/647/ETY 2 artiklan 1 kohdan seitsemännen luetelmakohdan "monenkeskisten kehityspankkien" määritelmä sisältää Keski-Amerikan rahoitusyhtiön. 2 artikla 1. Jäsenvaltioiden on toteutettava tämän direktiivin noudattamisen edellyttämät toimenpiteet viimeistään 1 päivänä heinäkuuta 1996. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset lait, asetukset ja hallinnolliset määräykset kirjallisina komissiolle. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 15 päivänä joulukuuta 1995. Komission puolesta Mario MONTI Komission jäsen (1) EYVL N:o L 386, 30.12.1989, s. 14 (2) EYVL N:o L 125, 8.6.1995, s. 23
Komission direktiivi 95/9/EY, annettu 7 päivänä huhtikuuta 1995, erityisravinnoksi tarkoitettujen rehujen käyttötarkoitusten luettelosta annetun direktiivin 94/39/EY muuttamisesta (ETA:n kannalta merkityksellinen teksti)



Virallinen lehti nro L 091 , 22/04/1995 s. 0035 - 0038



KOMISSION DIREKTIIVI 95/9/EY, annettu 7 päivänä huhtikuuta 1995, erityisravinnoksi tarkoitettujen rehujen käyttötarkoitusten luettelosta annetun direktiivin 94/39/EY muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon erityisravinnoksi tarkoitetuista rehuista 13 päivänä syyskuuta 1993 annetun neuvoston direktiivin 93/74/ETY (1) ja erityisesti sen 6 artiklan c kohdan, sekä katsoo, että direktiivin 93/74/ETY 6 artiklan c kohdassa säädetään, että 6 artiklan a kohdan mukaisesti annettuja toimenpiteitä voidaan mukauttaa tieteellisen ja teknisen tietämyksen kehitykseen; nämä toimenpiteet on annettu komission direktiivissä 94/39/EY (2), joitakin ravitsemuksellisia tarkoituksia ei voitu aluksi sisällyttää erityisravinnoksi tarkoitettujen rehujen käyttötarkoitusten luetteloon, koska yhteisöllä ei tuolloin ollut menetelmää lemmikkieläinten rehujen energia-arvon laskemiseksi, lemmikkieläinten rehujen energia-arvojen laskenta on nyt vahvistettu yhteisössä, ja mainitut ravitsemukselliset käyttötarkoitukset voidaan siten sisällyttää luetteloon, lisäksi luetteloa olisi mukautettava ja täydennettävä saadun tiedon perusteella hevoseläinten erityisten ravitsemuksellisten tarkoitusten osalta, ja tässä direktiivissä säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 94/39/EY liite tämän direktiivin liitteen mukaisesti. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä kesäkuuta 1995. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännöt kirjallisina komissiolle. 3 artikla Tämä direktiivi tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu jäsenvaltioille. Tehty Brysselissä 7 päivänä huhtikuuta 1995. Komission puolesta Franz FISCHLER Komission jäsen (1) EYVL N:o L 237, 22.9.1993, s. 23 (2) EYVL N:o L 207, 10.8.1994, s. 20 LIITE 1. Lisätään liiteen B osaan, sarakkeeseen "Erityinen ravitsemuksellinen tarkoitus" koiria ja kissoja koskevan kohdan "Kuparin maksaan kertymisen vähentäminen" jälkeen, ravitsemukselliset tarkoitukset seuraavasti: >TAULUKON PAIKKA> 2. Korvataan B osan hevoseläimiä koskevien erityisten ravitsemuksellisten tarkoitusten teksti seuraavasti: >TAULUKON PAIKKA>
31996L0079R(01)

Oikaistaan Euroopan parlamentin ja neuvoston direktiivi 96/79/EY, annettu 16 päivänä joulukuuta 1996, moottoriajoneuvojen kuljettajan ja matkustajien suojaamisesta etutörmäyksessä ja direktiivin 70/156/ETY muuttamisesta (Euroopan yhteisöjen virallinen lehti N:o L 18, 21 päivänä tammikuuta 1997)



Virallinen lehti nro L 083 , 25/03/1997 s. 0023 - 0023
NroL100/72|FI Euroopanyhteisöjenvirallinenlehti 17.4.97
OIKAISUJA
Oikaistaanneuvostonasetus(EY)N:o338/97,annettu9päivänäjoulukuuta1996,luonnon­
varaisteneläintenjakasviensuojelustaniidenkauppaasääntelemällä
(EuroopanyhteisöjenvirallinenlehtiN:oL61,3päivänämaaliskuuta1997)
Sivu14,22artiklantoinenkohta
Oikaistaan:"...1päivästätammikuuta1997."
seuraavasti :"...1päivästäkesäkuuta1997."
Oikaistaan - Komission direktiivi 96/37/EY, annettu 17 päivänä kesäkuuta 1996, moottoriajoneuvojen sisustusta (istuimien ja niiden kiinnityspisteiden lujuutta) koskevan neuvoston direktiivin 74/408/ETY mukauttamisesta tekniikan kehitykseen (ETA:n kannalta merkityksellinen teksti)



Virallinen lehti nro L 214 , 23/08/1996 s. 0027



Oikaistaan komission direktiivi 96/37/EY, annettu 17 päivänä kesäkuuta 1996, moottoriajoneuvojen sisustusta (istuimien ja niiden kiinnityspisteiden lujuutta) koskevan neuvoston direktiivin 74/408/ETY mukauttamisesta tekniikan kehitykseen (Euroopan yhteisöjen virallinen lehti N:o L 186, 25. heinäkuuta 1996) Sivulla 59, liitteessä III olevassa 4.5 kohdassa korvataan ilmaisu: "4.5 In the case of vehicles of category M3, seat anchorages shall be deemed to comply with the requirements of Paragraphs 4.1 and 4.2 if the safety belt anchorages of the corresponding seating positions are fitted directly to the seats to be installed and these belt anchorages comply with the requirements of Directive 76/115/EEC, if necessary with the derogation provided in Item 5.5.4 of Annex thereof." ilmaisulla: "4.5 M3-luokan ajoneuvoissa istuimien kiinnityspisteiden katsotaan olevan 4.1 ja 4.2 kohdan vaatimusten mukaiset, jos vastaavien istuma-asentojen turvavöiden kiinnityspisteet kiinnitetään suoraan asennettaviin istuimiin ja mainitut turvavöiden kiinnityspisteet ovat direktiivin 76/115/ETY vaatimusten mukaiset, tarvittaessa mainitun direktiivin liitteessä I olevassa 5.5.4 kohdassa säädetyin poikkeuksin."
Oikaistaan - Neuvoston direktiivi N:o 96/98/EY, annettu 20 päivänä joulukuuta 1996, laivavarusteista



Virallinen lehti nro L 241 , 29/08/1998 s. 0027



/* Tätä julkaisua koskeva oikaisu on julkaistu seuraavalla kielellä tai kielillä: englanti espanja Ks. asianomainen Celex-toisinto tai -toisinnot tai kyseessä olevalla kielellä tai kielillä julkaistussa EYVL:ssä ilmoitettu sivunumero Rectother52 */
Oikaistaan neuvoston direktiivi 96/51/EY, annettu 23 päivänä heinäkuuta 1996, rehujen lisäaineista annetun direktiivin 70/524/ETY muuttamisesta (EYVL L 235, 17.9.1996)



Virallinen lehti nro L 115 , 16/05/2000 s. 0022 - 0022



Oikaistaan neuvoston direktiivi 96/51/EY, annettu 23 päivänä heinäkuuta 1996, rehujen lisäaineista annetun direktiivin 70/524/ETY muuttamisesta (Euroopan yhteisöjen virallinen lehti L 235, 17. syyskuuta 1996) Sivu 50, 1 artiklan 10 kohta (direktiivin 70/524/ETY 13 artiklan 4 kohdan a alakohta): oikaistaan: "... ja täyttävät tapauksen mukaan direktiivin 95/69/EY 3 artiklan 1 kohdassa tai 3 artiklan 2 kohdan c tai d alakohdassa säädetyt vaatimukset" seuraavasti: "... ja täyttävät tapauksen mukaan direktiivin 95/69/EY 3 artiklan 1 kohdassa tai 7 artiklan 2 kohdan c tai d alakohdassa säädetyt vaatimukset".
Oikaistaan - Neuvoston direktiivi 96/97/EY, annettu 20 päivänä joulukuuta 1996, miesten ja naisten tasa-arvoisen kohtelun periaatteen toteuttamisesta ammatillisissa sosiaaliturvajärjestelmissä annetun direktiivin 86/378/ETY muuttamisesta



Virallinen lehti nro L 151 , 18/06/1999 s. 0039



Oikaistaan neuvoston direktiivi 96/97/EY, annettu 20 päivänä joulukuuta 1996, miesten ja naisten tasa-arvoisen kohtelun periaatteen toteuttamisesta ammatillisissa sosiaaliturvajärjestelmissä annetun direktiivin 86/378/ETY muuttamisesta (Euroopan yhteisöjen virallinen lehti L 46, 17. helmikuuta 1997) Sivulla 23, 2 artiklan 1 kohdan viimeisessä virkkeessä: korvataan ilmaus: "Yhteisöön 8 päivän huhtikuuta 1976 jälkeen liittyneiden jäsenvaltioiden osalta" seuraavasti: "Yhteisöön 8 päivän huhtikuuta 1976 jälkeen ja ennen 17 päivää toukokuuta 1990 liittyneiden jäsenvaltioiden osalta". Sivulla 24, 2 artiklan 3 kohdassa: korvataan ilmaus: "1 ja 2 kohdassa mainittu päivämäärä 17 päivä toukokuuta 1990" seuraavasti: "1 kohdan ensimmäisessä virkkeessä mainittu päivämäärä 17 päivä toukokuuta 1990".